**O Б А В Е Ш Т Е Њ Е**

Општина Горњи Милановац једна је од шест локалних самоуправа које су добиле подршку за формирање и опремање јединственог управног места, посредством јавног позива које је крајем 2019. године расписало Министарство државне управе и локалне самоуправе. Сврха увођења јединственог управног места је  унапређење делотворности, економичности и ефикасности рада органа управе, у ситуацијама када је за остваривање једног или више права потребно поступање једног или више органа.

 Путем јавне набавке одабрани су извођачи радова - "ДБ електро" о.д. Горњи Милановац и добављач намештаја и опреме - "Интерглобус" д.о.о. Чачак. Уговорени рок за извођење радова је 39 календарских дана.

Планирано је да радови на функционалном уподобљавању и унапређењу физичке приступачности започну у петак 28.08.2020. године. Током извођења радова Услужни центар - писарница Општине као и матична служба биће привремено измештени у друге делове зграде Општине без прекида обављања својих послова.

За електронску комуникацију и предају поднесака и даље су у функцији имејл адресе писарнице Општине: pisarnica@gornjimilanovac.rs и матичне службе: maticar@gornjimilanovac.rs.

Mолимо грађане за разумевање и стрпљење током трајања радова.

ОПШТИНСКА УПРАВА ОПШТИНЕ ГОРЊИ МИЛАНОВАЦ